Departement wil paroolbevel teenstaanDie departement van korrektiewe dienste wil appèl aanteken teen ŉ hooggeregshof-beslissing dat Cornelius van Wyk op 1 Januarie 2012 op dagparool vrygelaat moet word. Van Wyk is in September 1994 drie keer lewenslange tronkstraf opgelê vir die moorde op Maria Claudine Roux en twee van haar werknemers. Van Wyk, toe 20 jaar oud, het die drie op 13 Oktober 1991 op ŉ hoewe buite Louis Trichardt vermoor. Hy was glo ŉ lid van die Nasionaal-Sosialistiese Partisane. Die hooggeregshof in Pretoria het glo parool aan Van Wyk toegestaan nadat die minister van korrektiewe dienste glo vier maande gelede versuim het om die besluit te neem. Die departement het glo geweier om Van Wyk se parool te oorweeg waarna hy die saak na die hof verwys het. Die departement is beveel om sy parool te oorweeg onder die wetgewing wat op hom van toepassing is. Die paroolbeleid het in 1994 verander en vereis dit dat 20 jaar van lewenslange tronkstraf uitgedien moet word voordat parool oorweeg kan word. Die paroolraad het aanbeveel dat Van Wyk op parool vrygelaat word maar die minister het versuim om ŉ besluit te neem. Op 28 Augustus het die hof die minister ŉ maand gegee om ŉ besluit te neem maar sy het weereens nie ŉ besluit gemaak nie waarna die hof glo besluit het dat Van Wyk op 1 Januarie 2013 op dagparool moet vrygelaat word. Die departement sê hy studeer tans die hofbeslissing met die doel om dit teen te staan.